**Raimonds Gabrāns** (dzimis 1984. gada 28. aprīlī Gulbenē) ir bijušais latviešu basketbolists, spēlēja saspēles vadītāja pozīcijā. Pēc karjeras beigām kļuvis par treneri. 2023. gadā vada Nacionālās basketbola līgas vadošo klubu Gulbenes "Buki".

Viņa vecākais brālis Edmunds Gabrāns arī ir bijis profesionāls basketbolists.

Karjera
-------

R. Gabrāns sāka spēlēt basketbolu savā dzimtajā Gulbenē. 17 gadu vecumā viņš sāka spēlēt vietējās Latviajas Basketbola līgas (LBL) komandas Gulbenes "Buki" sastāvā, kurā aizvadīja 5 sezonas, pēdējās no tām viņš kļuva par komandas līderi. Gulbenes komandas sastāvā R. Gabrāns 2002. gadā izcīnīja Latvijas čempionāta bronzas medaļu, kas ir viens no augstākajiem sasniegumiem Gulbenes basketbola vēsturē.

Sākot ar 2006.—2007. gada sezonu R. Gabrāns pārstāvēja BK "Ventspils", ar ko kopā ir LBL čempionātā ieguva 2. un 3. vietu. 2008. gada oktobrī BK Ventspils atteicās no R. Gabrāna pakalpojumiem. Mēneša beigās viņš parakstīja līgumu ar Grieķijas basketbola klubu *Egaleo BC*. *Egaleo BC* sastāvā pavadīja visu 2008.—2009. gada sezonu, bet nākamo sezonu viņš aizvadīja citā Grieķijas līgas klubā *OFI Irakleio BC*.

No 2010. līdz 2011. gadam pārstāvēja BK Valmiera komandu. 2011. gada septembra sākumā noslēdza līgumu ar Kipras klubu Limasolas "Apollon". Tomēr jau 2012. gada vasarā atgriezās LBL klubā BK Valmiera. Vēl vienu sezonu aizvadījis Norvēģijas basketbola līgā, bet tad atgriezās Valmierā, būdams komandas sastāvā arī 2016. gadā, kad Valmiera/Ordo vienīgo reizi vēsturē uzvarēja LBL čempionātā. 2017. gadā noslēdzis karjeru.

R. Gabrāns ir pārstāvējis Latvijas U-18 izlasi 2002. gada Eiropas čempionātā un U-20 izlasi 2004. gada Eiropas čempionātā. 2018. gadā divās spēlēs pārstāvējis arī pieaugušo Latvijas basketbola izlasi.

### Trenera karjera

Pēc karjeras beigām kļuvis par treneri, kopš 2021. gada kā galvenais treneris vada Nacionālās basketbola līgas vadošo klubu Gulbenes "Buki", stājoties bijušā komandas biedra Artūra Brūniņa vietā. 2022.—2023. gada sezonas regulārajā čempionātā Gulbenes "Buki" uzvarēja Austrumu grupā, kļūstot par pirmo komandu Nacionālās basketbola līgas vēsturē, kas visu regulāro sezonu aizvadījusi bez zaudējumiem.

Atsauces
--------

1. ↑  Andrejs Siliņš. «Laikraksts: Gabrāns pametīs Ventspili». sportacentrs.com, 2008. gada 6. oktobris. Skatīts: 2011. gada 15. janvāris.
2. ↑  Andrejs Siliņš. «Gabrānam līgums ar "Egaleo"». sportacentrs.com, 2008. gada 31. oktobris. Skatīts: 2011. gada 15. janvāris.
3. ↑  Gabrāns pievienosies Grafam un Migliniekam Kiprā, sportacentrs.com
4. ↑  «Basketbolisti Gabrāns un Veselovs atgriežas 'Valmieras' komandā». Delfi.lv. 2012. gada 2. augustā. Skatīts: 2012. gada 2. augustā.
5. ↑  Proballers. «Raimonds Gabrans, Basketball Player». *Proballers* (angļu). Skatīts: 2023-03-02.
6. ↑  «"Gulbenes Buku" galvenā trenera grožus pārņem Raimonds Gabrāns». *Sportacentrs.com* (latviešu). 2021-07-26. Skatīts: 2023-03-02.

Ārējās saites
-------------

* *Eurobasket* spēlētāja(-s) profils (angliski)
* *Basketball Reference* spēlētāja(-s) profils (angliski)
* *FIBA ARCHIVE* profils (angliski)
* Eirolīgas profils (angliski)
* *RealGM Basketball* profils (angliski)

* LBS profils

* BK Valmiera profils[novecojusi saite]
* BBL profils (angliski)

  


|  |  |  |  |
| --- | --- | --- | --- |
| 

| * s
* d
* l
Valmiera/Ordo — 2016. gada LBL čempioni |
| --- |
|  |
| 
* Bērziņš
* Blaus
* Gabrāns
* Iļjins
* Jonāts
* Kārlis
* E. Kaufmanis
* J. Kaufmanis
* Laksa
* Mičels
* Rozītis
* Aig. Šķēle
* Arm. Šķēle
* Vairogs
* Vīņauds
* Galvenais treneris Roberts Štelmahers

 |

 |